पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. इस बार जीजेयू में स्टूडेंट्स के बीच एडमिशन के लिए टफ कंपीटिशन रहेगा। दाखिले को लेकर स्टूडेंट्स के रुझान को देखते हुए यही लग रहा है। विभिन्न पाठ्यक्रमों की छह सौ सीटों के लिए एक सप्ताह में दो हजार से अधिक प्रोस्पेक्ट्स बिक चुके हैं। ऑनलाइन आवेदन पत्र अपलोड करने वाले स्टूडेंट्स की संख्या भी सैकड़ों में है। आवेदन की अंतिम तिथि 28 जून है। अंदाजा लगाया जा रहा है कि प्रवेश परीक्षा के लिए चार हजार से भी अधिक स्टूडेंट्स एनरोल्ड होंगे।
जीजेयू में चार जून को प्रवेश प्रक्रिया शुरू की गई। विवि की वेबसाइट पर मई के अंतिम सप्ताह में ही प्रोस्पेक्ट्स अपलोड कर दिए गए थे, मगर आवेदन करने वालों की संख्या प्रोस्पेक्ट्स जारी होने के बाद बढ़ी। स्टूडेंट्स की सुविधा के लिए विवि ने सिटी गेट के पास स्थित इंफॉरमेशन सेंटर पर सेल काउंटर बनाया गया है। इसी काउंटर पर जीजेयू के नियमित पाठ्यक्रमों की प्रोस्पेक्ट्स के साथ हरियाणा स्कूल ऑफ बिजनेस के प्रोस्पेक्ट्स उपलब्ध कराए गए हैं। इस काउंटर से अभी तक एमबीए के डेढ़ सौ प्रोस्पेक्ट्स सहित दो हजार से अधिक प्रोस्पेक्ट्स जारी किए जा चुके हैं।
नई आरक्षण नीति भी टफ करेगी कंपीटिशन
जीजेयू में एडमिशन लेने वाले स्टूडेंट्स की कट ऑफ लिस्ट में नई आरक्षण नीति के आंकड़े भी नजर आएंगे।इसका सबसे अधिक प्रभाव सामान्य वर्ग के स्टूडेंट्स पर पड़ेगा। आरक्षण के तहत तय सीटों में बंटवारा होने से इसी कैटेगरी की सीटों में कटौती की गई है। इसलिए सबसे टफ कंपीटिशन इसी कैटेगरी के स्टूडेंट्स के बीच रहेगा। पहले जहां एससी, बीसी, फिजिकल हैंडिकेप्ट और एक्स सर्विसमैन के लिए सीटें आरक्षित थीं, वहीं नए सत्र में स्पेशल बैकवर्ड और इकॉनामिकली वीकर कैटेगरी को भी शामिल कर लिया गया है। पहले ये कैटेगरी सामान्य वर्ग में शामिल थी, इसलिए इन कैटेगरियों के लिए सामान्य वर्ग की सीटों में से ही कटौती की गई है। इससे सामान्य वर्ग के स्टूडेंट्स के लिए कम
सीटें होने के कारण सबसे टफ कंपीटिशन रहेगा।
किस विषय में कितनी है सीटें
एमएससी (साइकोलॉजी)५0
एमएससी (माइक्रोबायोलॉजी)३0
एमएससी (बायोटेक्नोलॉजी)२0
एमएससी (केमिस्ट्री)५0
एमएससी (इंवायरमेंटल साइंस)५0
एमएससी (फूड टेक्नोलॉजी)५0
एमएससी (मास कॉम)50
एमएससी (मैथेमेटिक्स) 50
एमएससी (फिजिक्स) 50
एमएससी (एडएंडपीआर) 50
बैचलर ऑफ फार्मेसी 60
बैचलर ऑफ फिजियोथेरेपी50
एमफार्मा (फार्मास्युटिकल केमिस्ट्री)15
एम फार्मा (फार्मास्युटिक्स)15
एम फार्मा (फार्माकोलॉजी)10
एम फार्मा (फार्माकोग्नोसी)10
मास्टर ऑफ फिजियोथेरेपी (मस्कुलोस्केलटल डिस्ऑर्डर)10
मास्टर ऑफ फिजियोथेरेपी (स्पोर्ट्स फिजियोथेरेपी)10
मास्टर ऑफ फिजियोथेरेपी (न्यूरोलॉजिकल डिस्ऑर्डर)10
मास्टर ऑफ फिजियोथेरेपी (पेडिएट्रिक फिजियोथेरेपी)10
मास्टर ऑफ फिजियोथेरेपी (कार्डियोथोरेसिक एंड पलमनरी डिस्ऑर्डर)10
बैचलर ऑफ फार्मेसी (लीट)12
एमसीए (लीट)12
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hne_Deva hne_Deva hne_Deva kas_Deva kas_Deva kas_Deva kas_Deva hne_Deva kas_Deva hne_Deva hne_Deva mag_Deva kas_Deva kas_Deva kas_Deva kas_Deva mag_Deva mag_Deva mag_Deva mag_Deva mag_Deva kas_Deva kas_Deva zho_Hant eng_Latn